Bussen (1961)

Bussen er en norsk filmkomedie fra 1961 med Leif Juster i hovedrollen. Filmen ble skrevet, regissert og produsert av Arne Skouen. Bussen kan beskrives som en familiekomedie og handler om den hjelpsomme bussjåføren Thorvald og hans gamle buss, Gamla. Den ble en av de mest populære filmene på norske kinoer i Norge i 1961.

I 1963 kom en dansk nyinnspilling, regissert av Finn Henriksen og med Dirch Passer i hovedrollen.IMDb movieconnection

 Handling 
Filmen handler om bussjåfør Torvald, som driver en liten bussrute på landsbygda. Bussen han kjører er fra 1923, og selv er han så gammeldags at han tar seg tid til å hjelpe folk langs ruta med diverse ting – og er ikke så nøye med å følge rutetabellen. Det irriterer herredskontorsjefen grenseløst, for han har fått tilbud fra et større utenbygds buss-selskap om å overta ruta med strømlinjet materiell og rutepresisjon. Han får herredsstyret med på det, for ingen tør gå imot framskrittet. Men det tør jordmora og lensmannen. De skjønner hva Torvald betyr for store og små. Og da Torvald slutter med bussturene sine, våkner bygda til dåd.

 Om filmen 
Alf Prøysen bidro med to viser til melodier av filmens musikkansvarlige: Gunnar Sønstevold og Maj Sønstevold.

Den ble innspilt på Jar i Bærum fra 21. april til midten av juni 1961.Aftenposten aften - Bussen er i gang på Jar (21.4.1961, s.9) Opptaksleder var Odd Rohde, mens Dagfin Akselsen var lydansvarlig.

Popularitet
Filmen ble svært populær og spilte inn 346 800 kr bare på en uke. Ingen film, hverken norsk eller utenlandsk, hadde til da spilt inn så mye på tilsvarende tidsrom.Aftenposten morgen - Bussen setter rekord i norsk filmhistorie (26.10.1961, s.13) Innen utgangen av året hadde den spilt inn om lag 1,5 millioner kr.Aftenposten morgen - Filmen (28.12.1961, s.10)

Annet
I 1972 ble den satt opp på Frogner kino som ledd i en landsomfattende storaksjon mot privatbilismen i Norge.Aftenposten aften – To dagers storaksjon mot privatbilismen (20.4.1972, s.2)

Bussen som Juster kjørte var en 1924-modell Berliet som opprinnelig ble benyttet av AS Ekebergbanen på deres to bussruter Ankertorget-Abildsø og Sæter-Godheim. Fra 1928 var den reservebuss og i 1931 ble den avskiltet. Den har siden 1960-tallet stått på museum; siden 1983 på Sporveismuseet på Majorstuen.Sporveismuseet  I 2013 ble den igjen gjort kjørbar og som kjørbar ble den første gang vist ved et arrangement i Oslo i juni.

 Rollebesetning 
 Leif Juster – Thorvald, bussjåfør
 Lalla Carlsen – Klara Tallerud, jordmor
 Egil Hjorth-Jenssen – Herr Tallerud, ordfører
 Tore Foss – Haugen, lensmann
 Lothar Lindtner – Fjell-Olsen, herredskontorsjef 
 Lasse Kolstad – Lars, bokser
 Synne Skouen – Kaja
 Arve Opsahl – En måsabjønn
 Frithjof Fearnley – Krypskytter
 Ulf Wengård – Krypskytter
 Olav Bugge – Krypskytter
 Rolf Sand – Mann med kommentar i kommunehus 
 Einar Vaage – Rodolf 
 Tom Remlov – Knut Mette Lange-Nielsen
 Egil Lorck
 Bonne Gauguin
 Edel Eckblad
 Hans Coucheron-Aamot
 Henrik Anker Steen
 Harald Aimarsen
 Randi Brænne
 Helga Bakke
 Kari Sundby

 Referanser 

 Eksterne lenker 

 Filmfront

Kategori:Norske filmkomedier
Kategori:Filmer fra 1961
Kategori:Filmer regissert av Arne Skouen